สทนช. เผยภาพรวมสถานการณ์น้ำลดลงอย่างต่อเนื่อง พร้อมเฝ้าระวังน้ำทะเลหนุนสูง ช่วงวันที่ 5-11 พฤศจิกายนนี้
นายฐนโรจน์ วรรัฐประเสริฐ รองโฆษกสำนักงานทรัพยากรน้ำแห่งชาติ (สทนช.) เปิดเผยว่า โดยจากการติดตามสถานการณ์น้ำภาพรวมวันนี้(9 พ.ย.64) สถานการณ์น้ำในลุ่มน้ำเจ้าพระยาที่ไหลผ่านบริเวณจังหวัดนครสวรรค์ลดลง มีปริมาณน้ำ 1,997 ลบ.ม./วินาที         ส่วนบริเวณเขื่อนเจ้าพระยามีปริมาณน้ำ 1,941 ลบ.ม./วินาที ส่งผลให้ระดับน้ำทางด้านท้ายเขื่อนลดลงกว่า 20 ซม. ถัดมาที่บริเวณบางไทรมีปริมาณน้ำ 2,489 ลบ.ม./วินาที ทำให้ระดับน้ำริมตลิ่งตั้งแต่จังหวัดปทุมธานีเริ่มคลี่คลาย โดยตั้งเป้าหมายลดผลกระทบทั้งหมดให้ปริมาณน้ำลดลงเหลือ 1,500 ลบ.ม./วินาที                  แม่น้ำท่าจีนปรับลดการรับน้ำจากปากแม่น้ำอีก 20 ลบ.ม./วินาที ทำให้ปริมาณน้ำช่วงเหนือจังหวัดสุพรรณบุรีขึ้นไปมีปริมาณลดลง / จุดสุดท้ายประตูระบายน้ำโพธิ์พระยามีปริมาณน้ำ 41 ลบ.ม./วินาที ปริมาณน้ำที่ไหลหลากจากฝั่งเขาหรือทุ่งเริ่มลดลงแล้ว         ในส่วนของทุ่งรับน้ำผักไห่ ทุ่งพระยาบันลือมีการเร่งระบายน้ำโดยมีการเสริมเครื่องสูบน้ำ รวมทั้งการควบคุมการระบายน้ำ สามารถสูบน้ำได้มากกว่า 10 ล้าน ลบ.ม.ต่อวัน เป็นสัญญาณที่ดีว่าขณะนี้แนมโน้มสถานการณ์น้ำทุกพื้นที่ลดลงอย่างต่อเนื่อง        ขณะที่สถานการณ์น้ำทะเลหนุนในช่วงวันที่ 5-11 พฤศจิกายน 2564 เนื่องจากอิทธิพลการพัดของลมมรสุมตะวันออกเฉียงเหนือและลมตะวันออก ส่งผลให้น้ำทะเลเกิดคลื่นบริเวณรอบที่เป็นความกดอากาศต่ำพัดเข้าชายฝั่งภาคใต้ฝั่งตะวันออก มีปริมาณน้ำสูงเพิ่มขึ้น 30 ซม. ส่วนทิศตรงข้ามฝั่งอ่าวไทยได้รับผลกระทบมีปริมาณน้ำเพิ่มขึ้น 10 ซม. คาดการณ์ว่าเกิดแรงกระเพื่อมของคลื่นเป็นเวลามากกว่า 6 ชั่วโมง โดยแนวขอบตลิ่งมีความสูงอยู่ที่ประมาณ 1.86 เมตร เมื่อวานนี้เวลา 09.00 น.-10.00 น. ระดับน้ำเพิ่มสูงสุดกว่า 2 เมตร ทำให้น้ำเอ่อล้นเข้าท่วมบริเวณคันกั้นน้ำที่เป็นแนวขอบต่ำที่สุดพื้นที่จังหวัดสมุทรปราการ          สำหรับวันนี้คาดการณ์ว่าระดับน้ำจะยังคงสูงเท่าเดิมและในวันพรุ่งนี้(10พ.ย.) น้ำทะเลหนุนสูงอีกครั้งตั้งแต่เวลา 10.00 น.-12.00 น. อีกระลอกหนึ่งเวลา 18.00 น.เป็นต้นไป แต่ความสูงของน้ำน้อยกว่าในช่วงเช้า และค่อยลดระดับลงเรื่อยๆ โดยแบบจำลองสามารถคาดการณ์ระดับน้ำล่วงหน้าอย่างมีประสิทธิภาพแม่นยำภายในระยะเวลา 3 วัน จะแจ้งให้ทราบในวันถัดๆไป จึงขอให้ประชาชนติดตามเฝ้าระวังผลกระทบตามวันและเวลาดังกล่าว